
Előterjesztés
a Közgyűlés részére
Tisztelt Közgyűlés!
I. Előzmény 
Magyarországot 2013. júniusában minden idők legnagyobb dunai jégmentes árvíze súlytotta. A folyó 891 cm-el tetőzött Budapesten 2013. június 10-én. A megfeszített erőkkel folytatott árvízi védekezés eredményes volt. 
A védekezést követően megkezdődhetett a károk szakértői felmérése.

A védekezési és helyreállítási költségek részbeni állami forrásból történő fedezése érdekében a Fővárosi Önkormányzat - a vis maior támogatás felhasználásának részletes szabályairól szóló 9/2011. (II. 15.) számú Kormányrendelet (a továbbiakban: Rendelet)  alapján - pályázatot nyújtott be. 

A pályázatról 2014. május 10-én döntött a Belügyminiszter úr, mely szerint: 
-  védekezési költségek finanszírozására 1.059.269.000 Ft,
- helyreállítási feladatokra: 1.898.664.000 Ft támogatás került jóváhagyásra.








II. Javaslat a beszámoló benyújtására rendelkezésre álló határidő meghosszabbítására

A támogatásról szóló döntést követően a védekezési költségek átutalásra kerültek a Társaságok részére és benyújtásra került annak elszámolása a Magyar Államkincstár (továbbiakban: MÁK) felé.

A helyreállításhoz kapcsolódó támogatás lehívására a Rendelet 7. § (4) bekezdés d) pontja szerint a miniszteri döntést követően 12 hónapon belül van lehetőség.  
Tekintettel a 2015. május 10-ei elszámolási időpontra a helyreállítási feladatok számláinak benyújtási záró időpontjaként 2015. január 31. határnap tervezhető. 
A szerződések megkötése folyamatában a BKV Zrt. és az FCSM Zrt. jelezte, hogy tekintettel a közbeszerzési eljárás időigényére, valamint a közelgő téli időjárásra a helyreállítás befejezése a számlák benyújtásának záró időpontjáig nem biztosítható, ezért kezdeményezték az elszámolási határidő meghosszabbítását.
A Rendelet szerint a beszámoló benyújtására meghatározott határidő módosítására egy alkalommal, legfeljebb a beszámoló benyújtására meghatározott határidő 24 hónapra történő megváltoztatásával van lehetőség. 
A kérelemhez csatolni kell a határidő módosítás indokoltságát alátámasztó dokumentumokat, továbbá a polgármester nyilatkozatát, melyben megjelöli a munkálatok megkezdését, a helyreállítás befejezésének várható új időpontját, és részletezi a beszámoló benyújtását akadályozó körülményeket.  

A fentiekre tekintettel elengedhetetlen, hogy a Fővárosi Közgyűlés felhatalmazza a Főpolgármester urat a beszámoló benyújtására meghatározott határidő 24 hónapra történő módosításának kezdeményezésére. 



Felkérem a Tisztelt Közgyűlést a vis maior támogatás felhasználásának részletes szabályairól szóló 9/2011. (II. 15.) Kormányrendelet 8. § (3) és (4) bekezdése alapján az előterjesztés megtárgyalására és a határozati javaslatok elfogadására.











Határozati javaslat
A Fővárosi Közgyűlés úgy dönt, hogy:


felhatalmazza a főpolgármestert, hogy a vis maior támogatás felhasználásának részletes szabályairól szóló 9/2011. (II. 15.) Kormányrendelet 8. §-a szerint kérelmezze a beszámoló benyújtására meghatározott határidő 24 hónapra történő módosítását. 
határidő:	30 napon belül
felelős: 	Tarlós István főpolgármester



jóváhagyja a vis maior beszámoló benyújtási határidő módosítás indokoltságát alátámasztó Nyilatkozatot az előterjesztés 1. sz. melléklete szerinti tartalommal. Felkéri a Főpolgármestert a Nyilatkozat aláírására.
határidő:	30 napon belül
felelős: 	Tarlós István főpolgármester

Határozathozatal módja:
A 1-2. sz. határozati javaslat egyszerű szavazat többséggel.
Budapest, 2014. november „   ”

